கிளையாளன் சேதுபதி ரகுநாயகன் கிஞ்சுகவாய் இளையார் கலவியிடத்து நம்மீசரிடத்து மென்றும் வளையாத பொன்முடி சற்றேவளையு மகுடமன்னர் தளையாடிய கையிற் காளாஞ்சி யேந்துஞ் சமயத்துமே. (1)  சேதுபதி ரகுநாயகன் மிகுதியான சுற்றத்தாரை உடையவன். இவன் தன் பொன்முடி சூடிய தலையை வளைத்துச் சாய்க்கும் காலம் மூன்று மட்டுமே. ஒன்று, கிளி போன்று சிவந்த வாயினை உடைய தன் மனைவியைக் கூடும்போது. இரண்டு, சிவபெருமானை வணங்கும்போது. மூன்று, கைவிலங்கு பூட்டப்பட்ட மன்னர் கை கூப்பித் தன் காலில் விழுந்து வணங்கும்போது. பானுகிரணம் பார்க்கும் பங்கேருக நிலவு தானும்வரப் பார்க்கும் சகோரங்கள் – வானமரும் மையைப் பார்க்கும் மயில்கண் மாவிசயானந் தரங்கன்